สวัสดีครับ...หลานชายเป็นอาหารเป็นพิษ มีอาการ อาเจียน มีใข้ ไม่ยอมฉี่ สามารถทานอะไรได้ ประมาณกี่วันจะหายดีครับ ตอนนี่หลานอ่อนเพลียมาก
สวัสดีค่ะ อาหารเป็นพิษในเด็ก เกิดจากการมีลำไส้อักเสบหรือติดเชื้อ จากการรับประทานอาหารที่ไม่สุกหรือไม่สะอาด มักมีไข้ ปวดท้อง คลื่นไส้ อาเจียนร่วมด้วยการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดในเด็กปกติที่ไม่มีโรคทางภูมิคุ้มกัน การติดเชื้อมักจะดีขึ้นได้ภายใน 1-2 อาทิตย์หากอ่อนเพลียมากๆ มีไข้สูง กินได้น้อย ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ค่ะ